**Informació disponible.**

Per a esta revisió es compta amb la següent informació de cada centre, per especialitats:

• Dades del procediment de determinació de plantilles per al curs actual (realitzat al juliol de 2024)

• Llocs de treball a jornada completa habilitats en els 4 últims cursos.

• Llocs de treball de catàleg en el curs actual: Plantilla.

• Llocs de treball de catàleg A/B, places del cos de mestres en IES, en el curs actual: Plantilla A/B.

• Número de personal amb destinació definitiva en el centre: Ocupades.

• Personal suprimit o desplaçat del centre per falta d'hores este curs escolar

**Criteris generals**

**Estos criteris són NECESSARIS pèro NO SUFICIENTS. A banda, hi ha variables qualitatives i de previsió de continuïtat que no es podem cuantificar.**

**Llocs de treball de catàleg sense hores en el present curs.**

Respecte dels llocs que en l'últim curs estiguen ocupats per un docent desplaçat o suprimit per falta d'horari, es proposaran les supressions que procedisquen, sempre que en este lloc no es preveja augment d'hores que puga tindre en el curs 2025-2026.

**Llocs de treball d'ensenyaments d'educació secundària obligatòria i de batxillerat.**

Es proposarà la creació d'un lloc en el catàleg, de l'especialitat que corresponga, quan en l'àmbit d'un centre docent es complisca la condició que s'indica a continuació:

• Que existisca un lloc habilitat d'ensenyament secundari durant els 4 últims cursos acadèmics. A este efecte, no es tindran en compte els llocs que hagen de romandre habilitats per a la reducció d'hores lectives dels càrrecs directius docents.

**Llocs de treball de formació professional.**

Es proposarà la creació d'un lloc en el catàleg, de l'especialitat que corresponga, quan en l'àmbit d'un centre docent es complisca la condició que s'indica a continuació:

• Que existisquen dos llocs habilitats durant els 4 últims cursos acadèmics. A este efecte, no es tindran en compte els llocs que hagen de romandre habilitats per a la reducció d'hores lectives dels càrrecs directius docents.

Tampoc es tindran en compte les hores atribuïdes a desdoblaments en els cicles, regulades per la RESOLUCIÓ DE 19 de juny de 2023, del secretari autonòmic de la Conselleria d'Educació, Cultura, Universitats i Ocupació, per la qual s'actualitza la relació de mòduls de cicles formatius susceptibles de desdoblament en centres públics.

**Llocs de treball d'ensenyaments d'idiomes i conservatoris professionals de música i de dansa.**

Es proposarà la creació d'un lloc en el catàleg, de l'especialitat que corresponga, quan en l'àmbit d'un centre docent es complisca la condició que s'indica a continuació:

• Que existisquen tres llocs habilitats durant els 4 últims cursos acadèmics. A este efecte no es tindran en compte els llocs que hagen de romandre habilitats per a la reducció d'hores lectives dels càrrecs directius docents.

**Llocs de treball de formació de persones adultes.**

Es proposarà la creació d'un lloc en el catàleg, de l'especialitat que corresponga, quan en l'àmbit d'un centre docent es complisca la condició que s'indica a continuació:

• Que existisca un lloc habilitat d'ensenyament secundari durant els 4 últims cursos. A este efecte, no es tindran en compte els llocs que hagen de romandre habilitats per a la reducció d'hores lectives dels càrrecs directius.